Battista Pininfarina

Giovanni Battista «Pinin» Farina (født 2. november 1893 i Cortanza d'Asti ved Torino, død 3. april 1966 i Lausanne) var stifteren av det som i dag er det flernasjonale industridesignselskapet Pininfarina.

Han var den tiende av Giuseppe Farina's elleve barn og fikk tilnavnet «Pinin» (den minste på piemontesisk). Pinin begynte som 12-åring å arbeide i broren Giovannis karosseriverksted Stabilimenti Industriali Farina med kontorer i 12 Corso Tortona. Omkring 1920 ble han kjent med Henry Ford som tilbød ham jobb. Battista "Pinin" Farina  fra Automotive Hall of Fame. Han avslo og giftet seg heller med Rosa Copasso.John I. Parker, The Designer's Story: Battista Pininfarina fra petrolicious.com den 26. mai 2014   Brorens firma fortsatte til 1953 (broren døde i 1957),Stabilimenti Farina  hos coachbuild.com. men Battista forlot i 1928.Andrea M., Battistas name change fra ferrarichat.com den 2. februar 2015.

I 1930 gikk han solo og startet Società anonima Carrozzeria Pinin Farina med kontorer i 107 Corso Trapani. Han skapte seg raskt et navn. Kun Carrozzeria Touring var mer ettertraktet på 1930-tallet. Hans røde Cisitalia 202 fra 1947 ble umiddelbart donert og utstilt på Museum of Modern Art i New York City.Cisitalia fra Museum of Modern Art. Battistas arbeid for Ferrari, som startet i 1952, ble hans mest kjente, til tross for at mye av det ble utført av sønnen Sergio Pininfarina (1926–2012).  

Med presidentens godkjenning byttet han navn til Battista Pininfarina i 1961 og overlot ledelsen av byrået til sønnen Sergio  og svigersønnen Renzo Carli (1916–94), som hadde jobbet for Pininfarina siden 1948 da han hadde ektet datteren Gianna.Renzo Carli (Pisa 1916 – Torino 1994) fra Museo Torino. En Alfa Romeo Duetto skal være Battistas siste design, vist på Genevemessen i mars 1966, en måned før Battista døde, forøvrig kort tid før også nevøen og racerhelten  Giuseppe Farina (1906–66) døde. Sønnen Sergio overtok som styreformann, siden 2001 etterfulgt av sønnesønnene Andrea Pininfarina (1957–2008) som døde i Torino på en Vespa og dernest Paolo Pininfarina (1958–). 

 Referanser 

Kategori:Bildesignere
Kategori:Italienske forretningsfolk
Kategori:Personer fra Torino